Pengiran Anak Hajah Besar

Al-Marhumah Yang Teramat Mulia Pengiran Babu Raja Pengiran Anak Hajah Besar binti Pengiran Anak Haji Metassan merupakan isteri kepada Al-Marhum Pengiran Pemancha Pengiran Anak Haji Mohamed Alam ibni Al-Marhum Pengiran Bendahara Pengiran Anak Abdul Rahman dan bonda kepada Kebawah Duli Yang Maha Mulia Paduka Seri Baginda Raja Isteri Pengiran Anak Hajah Saleha dan lapan anakanda yang lain.

Kemangkatan
Al-Marhumah mangkat pada jam 5.45 pagi di Hospital Raja Isteri Pengiran Anak Saleha ketika berusia 88 tahun. Al-Marhumah dimakamkan di Kubah Makam Diraja dan dihadiri oleh kaum kerabat diraja Brunei. Berikutan kemangkatan Al-Marhumah, bendera negara dan peribadi diraja dikibarkan 4 kaki dari tiang puncak bendera selama sehari. Naubat iaitu sejenis alat kebesaran diraja Brunei juga ditutup selama 40 hari atas kemangkatan Pengiran Babu Raja.

Terasul, gelaran dan kurniaan
Al-Marhumah dikurniakan gelaran Pengiran Babu Raja iaitu gelaran khas kepada bonda raja isteri sultan Brunei.

Kurniaan
Sepanjang hayat Al-Marhumah, Al-Marhumah telah dikurniakan beberapa darjah.
  Darjah Kerabat Laila Utama Yang Amat Dihormati (D.K) (Dato Laila Utama)
  Darjah Paduka Seri Laila Jasa Yang Amat Berjasa Darjah Kedua (D.S.L.J) (Dato Seri Laila Jasa)
  Pingat Hassanal Bolkiah Sultan (P.H.B.S)

Cahaya mata
Al-Marhumah Yang Teramat Mulia Pengiran Babu Raja Pengiran Anak Hajah Besar telah berkahwin dengan Al-Marhum Pengiran Pemancha Pengiran Anak Haji Mohamed Alam ibni Al-Marhum Pengiran Bendahara Pengiran Anak Abdul Rahman pada tahun 1943 dan dikurniakan dengan sembilan orang anak, 37 orang cucunda dan 29 orang cicinda.

Keturunan

Rujukan

Kelahiran 1928
Kematian 2016
Kerabat diraja Brunei